Barblomstsnutebiller

Cimberidinae
 Nemonychinae
 Rhinorhynchinae

Barblomstsnutebiller (Nemonychidae) er i dag en artsfattig familie av biller, men har tidligere vært mye større. Blant fossiler fra jura-tiden (ca. 200 millioner år siden) er de de tallrikeste planteetende billene. De er regnet som de mest primitive i snutebille-gruppen (Curculionoidea). Både larver og voksne lever av pollen, de aller fleste artene på hannkongler av bartrær. Det finnes to arter i Norge.

Utseende 
Små (2 – 5 mm), avlange biller, mørke på farge. Oversiden er kledt med fine, utstående hår. Hodet er trukket frem til en mer eller mindre lang snute som ofte er noe utvidet mot spissen. Antennene er 11-leddete, perlekjedeformede, litt tykkere mot spissen, ikke knebøyde. De sitter festet på snuten, i den ytterste halvdelen. Fasettøynene er temmelig store, runde og utstående. Brystskjoldet (pronotum) er omtrent så langt som bredt, markert smalere enn dekkvingene, sett ovenfra avrundet firkantet. Dekkvingene er parallellsidige, med markerte «skuldre», kraftig punkterte, men uten tydelige punktrekker. Beina er middels lange, slanke, føttene er fire-leddete med det tredje leddet dypt delt i to fliker.

Levevis 
Av de 22 slektene de nålevende nemonychidene deles inn i, lever alle bortsett fra to på hannkongler (hannblomster) av ulike slags nakenfrøete planter (hovedsakelig bartrær), der de spiser pollen. De to unntakene er en slekt i den palearktiske sone som lever på pollen av urter i soleiefamilien, og en søramerikansk slekt som lever på sørbøk (Nothofagus). De øvrige artene på den nordlige halvkulen lever på furu-slekten (Pinus). På den sørlige halvkulen lever de fleste artene på slekten kransgraner (Araucaria), men det lever også noen arter på familien Podocarpaceae og på slekten Agathis. Alle de nakenfrøete plantene er såkalt primitive plantegrupper som har eksistert lenge og det er sannsynlig at de mange fossile artene hadde et lignende levevis. De utvokste larvene kryper ut av hannkonglen, faller til bakken, graver seg ned og forvandler seg til en puppe. Puppestadiet kan vare opptil 2 år.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien barblomstsnutebiller, Nemonychidae Bedel, 1883
 Underfamilien furublomstsnutebiller, Cimberidinae des Gozis, 1882
 Stammen Cimberidini
 Slekten Acromacer Kuschel, 1989 - én art, Nord-Amerika
 Slekten Cimberis des Gozis, 1882 - 8 arter, Holarktisk
 Cimberis attelaboides (Fabricius, 1787) – i Norge
 Slekten Pityomacer Kuschel, 1989 - tre arter, Nord-Amerika
 Stammen Doydirhynchini Pierce, 1916
 Slekten Doydirhynchus Dejean, 1821 - to arter, Palearktis
 Doydirhynchus austriacus (Olivier, 1807)  – funnet i Norge
 Slekten Lecontellus Kuschel, 1989 - tre arter, Nord-Amerika
 Underfamilien Idiomacerinae Legalov, 2011 - Ny-Kaledonia
 Slekten Idiomacer Kuschel, 2011 - én art
 Underfamilien Nemonychinae Bedel, 1882
 Slekten Nemonyx Redtenbacher, 1845 - 5 arter, den palearktiske sone
 Nemonyx lepturoides (Fabricius, 1801) – Europa nord til Polen og Tyskland
 Underfamilien Rhinorhynchinae Voss, 1922  – Nord-Amerika, Sør-Amerika og Australia
 Stammen Argentinomacerini Legalov, 2017
 Slekten Argentinomacer Legalov, 2017 - én art, Argentina
 Stammen Mecomacerini Kuschel, 1994
 Gruppen Brarina Legalov, 2009
 Slekten Brarus Kuschel, 1997 - én art, Brasil
 Gruppen Bunyaeina Legalov, 2017
 Slekten Bunyaeus Kuschel, 1994 - to arter, Australia
 Slekten Eutactobius Kuschel, 1994 - én art, Australia
 Gruppen Mecomacerina
 Slekten Aragomacer Kuschel, 1994 - 5 arter, Australia og Ny-Guinea
 Slekten Araucomacer Kuschel, 2011 - to arter, sørlige Sør-Amerika
 Slekten Mecomacer Kuschel, 1954 - to arter, sørlige Sør-Amerika
 Slekten Notomacer Kuschel, 1994 - 8 arter, Australia og Ny-Kaledonia
 Stammen Rhynchitoplesiina Legalov, 2011
 Slekten Rhynchitomacerinus Kuschel, 1954 - én art, sørlige Sør-Amerika
 Slekten Rhynchitoplesius Voss, 1922 - én art, Brasil
 Stammen Rhinorhynchini Voss, 1922
 Slekten Atopomacer Kuschel, 1989 - 9 arter, Amerika
 Slekten Basiliorhinus Kuschel, 1994 - én art, Australia
 Slekten Basilogeus Kuschel, 1994 - 4 arter, Indonesia og Australia
 Slekten Nannomacer Kuschel, 1954 - to arter, Chile
 Slekten Pagomacer Kuschel, 1994 - én art, Australia
 Slekten Rhinorhynchus Sharp, 1882 - 4 arter, New Zealand
 Stammen Rhynchitomacerini May, 1993
 Slekten Nothofagomacer Legalov, 2017 - to arter, sørlige Sør-Amerika
 Slekten Rhynchitomacer Voss, 1937 - 7 arter, sørlige Sør-Amerika
 Slekten Stenomacer Kuschel, 1954 - to arter, sørlige Sør-Amerika
 Stammen Zimmiellini Legalov, 2017
 Slekten Zimmiellus Kuschel, 2011 - én art, Australia
 Utdødde undergrupper:
 Underfamilien †Brenthorrhininae
 Underfamilien †Cretonemonychinae
 Underfamilien †Distenorrhininae
 Underfamilien †Eccoptarthrinae
 Underfamilien †Eobelinae
 Underfamilien †Metrioxenoidinae
 Underfamilien †Paleocartinae
 Underfamilien †Selengarhynchinae

Referanser

Kilder 
 Kuschel, G. 1983. Past and present of the relict family Nemonychidae (Coleoptera, Curculionoidea). Geo Journal 7: 499-504.
 Legalov, A.A. (2017) Contribution to the knowledge of the family Nemonychidae (Coleoptera) with descriptions of new taxa. Ukrainian Journal of Ecology 7(2): 64–87.

Eksterne lenker 
Cimberis attelaboides: . Nemonyx lepturoides: 
 

Snutebiller
Biller formelt beskrevet i 1882
Dyr formelt beskrevet av Ernest Marie Louis Bedel